
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	23.07.2008

	Nr.
	27/141


R A P O R T

asupra propunerii legislative pentru modificarea articolului 87 din Legea nr.19/2000 privind sistemul public de pensii şi alte drepturi de asigurări sociale
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 195 din 14 aprilie 2008, cu dezbaterea pe fond în procedură obişnuită a propunerii legislative pentru modificarea articolului 87 din Legea nr.19/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1553/12.11.2007)
· avizul negativ al Consiliului Economic şi Social (nr.2018/29.10.2007)

· avizul negativ al Comisiei juridice, de disciplină şi imunităţi (nr.31/323/15.04.2008)
· punctul de vedere negativ al Guvernului (nr.3207/30.11.2007).

Propunerea legislativă are ca obiect de reglementare modificarea articolului 87 din Legea nr.19/2008 privind sistemul public de pensii şi alte drepturi de asigurări sociale, în sensul eliminării termenului în care poate fi contestată decizia casei teritoriale de pensii la instanţa judecătorească competentă.
Comisia propune Plenului Camerei Deputaţilor respingerea iniţiativei legislative întrucât toate acţiunile prin care persoanele interesate pot cere în instanţă, pe calea conteciosului administrativ, recunoaşterea sau stabilirea unor drepturi, sunt afectate de existenţa unui termen de decădere până la care acţiunea poate fi introdusă.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 
La lucrările comisiei care a avut loc în data de 1 iulie 2008 au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu majoritate de voturi (un vot împotrivă).
Propunerea legislativă a fost respinsă de Senat în şedinţa din 8 aprilie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Gheorghe Barbu


Kerekes Károly 

Şef serviciu, 

Consilier Elena MESAROŞ

Întocmit,

Expert Decebal Stănescu

